**Gabriël Metsu** (tammikuu 1629 Leiden – 24. lokakuuta 1667 Amsterdam) oli Alankomaiden kultakauden aikana vaikuttanut taidemaalari, joka tunnetaan etenkin kotielämää kuvaavista laatukuvistaan. Hän ei kuitenkaan erikoistunut vain yhteen genreen. Metsu maalasi katuelämää kuvaavia genremaalauksia, muotokuvia, asetelmia ja uskonnollisia aiheita. Hänen tekniikkansa kehittyi ja muuttui useita kertoja hänen uransa aikana.

Elämä ja ura
------------

*Nainen lukee kirjettä*, 1665, National Gallery of Ireland, Dublin. 
Metsu syntyi Leidenissä, johon hänen maalari-isänsä muutti Flanderista. Hänen varhaisista opinnoistaan tiedetään vain vähän. Yleisimmin oletetaan, että Metsu opiskeli Leidenin johtavan genremaalarin Gerard Doun (1613–1675) johdolla. Metsu oli mukana perustamassa Leidenin Pyhän Luukkaan taidemaalarien kiltaa vuonna 1648.

Metsu työskenteli välillä Utrechtissa, palasi taas Leideniin ja muutti pysyvästi Amsterdamiin vuonna 1654. Amsterdamissa aiemmin historiallisia aiheita maalanneesta Metsusta tuli laatukuvien tunnustettu mestari. Metsun vaikutteet näkyvät Johannes Vermeerin (1632–1675), Frans van Mierisin (1635–1681) ja Pieter de Hoochin (1629–1684) maalaustaiteessa. Metsu kuoli Amsterdamissa vain 38 vuoden ikäisenä.

Tyyli ja teokset
----------------

Metsulta tunnetaan noin 150 maalausta. Hän ei päivännyt töitään, joten kaikkien säilyneiden maalausten ajankohtaa ei tunneta varmuudella. Metsu oli tyylillinen kameleontti, joka omaksui helposti ja virtuoosimaisesti vaikutteita muiden maalarien tekniikasta ja aiheista.

Metsu aloitti maalaamalla katunäkymiä sekä historiallisia ja uskonnollisia aiheita. Hän vietti todennäköisesti Utrechtissa ajanjakson, joka näkyy maalauksissa *Hagarin häätö* (1653–1654) ja *Oikeuden voitto* (1655–1660). Tasainen ja leveä sivellinjälki ja maalausten ihmisten asennot muistuttavat Utrechtin mestareiden Nicolaus Knupferin (n. 1603 – n. 1660) ja Jan Baptist Weenixin töitä. Metsun palattua Leideniin noin vuonna 1652 hän maalasi sisänäkymiä, joissa näkyy Jan Steenin vaikutus.

Amsterdamissa Metsusta tuli laatukuvamaalari, joka hän yhdisti vaikutteita Gerard Doulta ja Gerard ter Borch nuoremmalta (1617–1681). Ajanjakson maalauksia, esimerkiksi *Nainen lukee kirjettä (*1665) ja *Mies kirjoittaa kirjettä* (1665) pidetään yleisesti hollantilaisen laatukuvan mestariteoksina. Metsun ei arkaillut käsitellä myöskään epätavallisia aiheita. *Sairas lapsi* (1660–1665) ja *Kissan aamiainen* (1661–1664) ovat uniikkeja Alankomaiden kultakauden aikana.

Teoksia
-------

* Hagarin häätö, n. 1653–1654, 112 × 86 cm, Museum De Lakenhal, Leiden.*Hagarin häätö*, n. 1653–1654, 112 × 86 cm, Museum De Lakenhal, Leiden.
* Oikeuden voitto, n. 1655–1660, 152.5 × 120 cm, Mauritshuis, Haag.*Oikeuden voitto*, n. 1655–1660, 152.5 × 120 cm, Mauritshuis, Haag.
* Metsästäjän lahja. 1650–1660 Height, 51 × 48 cm, Rijksmuseum, Amsterdam.*Metsästäjän lahja*. 1650–1660 Height, 51 × 48 cm, Rijksmuseum, Amsterdam.
* Tunkeilija, n. 1661, 66.6 × 59.4 cm, National Gallery of Art, Washington DC.*Tunkeilija,* n. 1661, 66.6 × 59.4 cm, National Gallery of Art, Washington DC.
* Leipuri puhaltaa torveensa, n. 1660–1663, 36.5 × 30.7 cm, yksityiskokoelma.*Leipuri puhaltaa torveensa*, n. 1660–1663, 36.5 × 30.7 cm, yksityiskokoelma.
* Vierailu synnytyksen jälkeen, 1661, 77.5 × 81.3 cm, Metropolitan Museum of Art, New York.*Vierailu synnytyksen jälkeen,* 1661, 77.5 × 81.3 cm, Metropolitan Museum of Art, New York.
* Vanha nainen meditoi, 1660–1662, 27.3 × 23.2 cm, Rijksmuseum, Amsterdam.*Vanha nainen meditoi,* 1660–1662, 27.3 × 23.2 cm, Rijksmuseum, Amsterdam.
* Sairas lapsi, 1660–1665, 32.2 × 27.2 cm, Rijksmuseum, Amsterdam.*Sairas lapsi*, 1660–1665, 32.2 × 27.2 cm, Rijksmuseum, Amsterdam.
* Nainen soittaa gambaa, 1663, California Palace of the Legion of Honor, San Francisco.*Nainen soittaa gambaa,* 1663, California Palace of the Legion of Honor, San Francisco.
* Kissan aamiainen, 1661–1664, 33.5 × 27 cm, Rijksmuseum, Amsterdam.*Kissan aamiainen*, 1661–1664, 33.5 × 27 cm, Rijksmuseum, Amsterdam.

Lähteet
-------

1. ↑  Discover painter Gabriel Metsu *rkd.nl*. Viitattu 2.10.2020. (englanniksi)
2. ↑  Gabriel Metsu (1629 - 1667) | National Gallery, London *www.nationalgallery.org.uk*. Viitattu 2.10.2020.
3. 1 2 3 4 5  Turner, Jane, 1956-: *From Rembrandt to Vermeer : 17th-century Dutch artists*, s. 211–213. New York: St. Martin's Press, 2000. 43114315. ISBN 0-312-22972-0, 978-0-312-22972-6. Teoksen verkkoversio (viitattu 29.9.2020).
4. ↑  Gabriël Metsu - Artists - Rijksstudio *Rijksmuseum*. Viitattu 2.10.2020. (englanniksi)
5. ↑  Gabriel Metsu Biography *The Leiden Collection*. Viitattu 2.10.2020. (englanniksi)

Aiheesta muualla
----------------

* Kuvia tai muita tiedostoja aiheesta **Gabriël Metsu** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Belgia
* Yhdysvallat
* Tšekki
* Alankomaat
* Puola
* Vatikaani

 |
|  |
| Taiteenala | 
* KulturNav
* Prado
* RKD Artists
* Städel
* ULAN

 |
|  |
| Henkilöt | 
* Alankomaat
* Deutsche Biographie

 |
|  |
| Muut | 
* Europeana
* RISM
* SNAC
* IdRef

 |

 |